b'\n_START_ARTICLE_\nNK Istra Pula\n_START_SECTION_\nPovijest\n_START_PARAGRAPH_\nNogometni klub Istra Pula osnovan je 1961. godine._NEWLINE_Istra se natjecala u 1. HNL od 1992. godine do 1997. godine te u sezoni 1999/2000, koja je ujedno bila i posljednja Istrina sezona u prvoj ligi. Najbolji plasman Istra je ostvarila u prvoj sezoni HNL, kad je sezonu zavr\xc5\xa1ila na sedmom mjestu. _NEWLINE_Svoje doma\xc4\x87e utakmice trenuta\xc4\x8dno igra na stadionu Veruda u Puli. Klub nastupa u zeleno-\xc5\xbeutim dresovima, bojama grada Pule. _NEWLINE_Trenuta\xc4\x8dno se natje\xc4\x8de u 4. HNL - zapad i slu\xc5\xbei kao poligon za mlade igra\xc4\x8de prvoliga\xc5\xa1ke Istre 1961.\n_START_SECTION_\nHrvatski nogometni kup\n_START_PARAGRAPH_\nNajve\xc4\x87a Istrina dostignu\xc4\x87a u kupu bile su dvije osmine finala i to zahvaljuju\xc4\x87i mom\xc4\x8dadi koja se odr\xc5\xbeala zbog rata i nemogu\xc4\x87nosti prodaje u inozemstvo kroz sezone 1992./93. i 1993./94..'